14. schôdza NR SR - 4.deň - A. dopoludnia
Dátum: 2013-02-01
Poslanec: Hlina, Alojz (-)
Druh vystúpenia: Vystúpenie v rozprave

58. Vážená pani predsedajúca, vážený pán minister, vážení kolegovia, ja som si zabudol ten návrh programu, ale kto by to bol povedal, že tento zákon súvisí s rómskou problematikou, a nebudem ho citovať. Ja som chcel len, že jak sa vlastne volá ten zákon a ako vlastne v žiadnom prípade z neho nevyplýva, že by mohol mať súvis s rómskou problematikou. Má. (Prerušenie vystúpenia predsedajúcou.) Laššáková, Jana, podpredsedníčka NR SR 59. Pán poslanec, pán poslanec, je to vládny návrh zákona, ktorým sa mení a dopĺňa zákon o ochrane a využívaní poľnohospodárskej pôdy a o zmene a doplnení zákona 245 o integrovanej prevencii a kontrole znečisťovania životného prostredia. Hlina, Alojz, poslanec NR SR 60. Výborne! Takže presne, kto by to bol povedal a súvisí. Čiže môžme teda poťažmo povedať, že aj ministerstvo pôdohospodárstva súvisí s rómskou problematikou. A to je zmyslom aj môjho vystúpenia, na toto upozorniť. Som rád, že sa zjednodušuje systém. Z tohto návrhu vyplýva, ako a kde pestovať rýchlorastúce dreviny veľmi dôležité. Ja som dávnejšie, už rok dozadu, pomáhal logisticky rómskym spoluobčanom takú petíciu napísať, kde teda jeden bod tej petície bolo, že teda, že požiadať legislatívu a vlastne predstaviteľov tejto krajiny, aby umožnili taký systém, aby pestovanie rýchlorastúcich drevín bolo jednoduchšie, aby si aj oni takýmto spôsobom mohli pomôcť. Zdá sa, že semiačka padajú, i keď predpokladám, že zmyslom návrhu, predloženia tohto návrhu toto nebolo. Ale som rád, lebo toto to plní. Ja skôr si myslím, že zmyslom predloženia tohto návrhu bolo to, aby sa okrem iného vyhovelo aj takej energetickej loby, ktorá vlastne nastavala veľa spaľovní, ktoré majú hladné gágory a do tých treba veľa, veľa sypať, a už keď všetky remízky, všetko, všetky popri riekach vytnú a nebudú do toho čo hádzať, tak sa robia zadné dvierka, aby niečo rástlo. Čiže to je plus-mínus, ale teda môžme týmto riešiť aj problém, ktorý nás naozaj čaká a neminie. To znamená, že tým, že to zjednodušíme, aby sme mali ale pokračovať ďalej, a to bude aj môj apel, ktorý chcem na pána ministra povedať. V súčasnosti táto predkladaná novela v zásade hovorí o tom, že je možné to pestovať od trojky, od štvorky vyššie, myslím, ochranného pásma, od päťky... (Reakcia spravodajkyne.) No čo sa týka bonity pôdy. Čo sa týka bonity pôdy od päťky vyššie. Ale pani Košútová mi hovorila, že tam, v tej spoločnej správe, sú aj možnosti, kde to môže byť aj pri menej bonitnej pôde. Prečo to hovorím? Hovorím to preto, že my, ja sa znova nechcem hrať na proroka, ale my sa k tomu skôr či neskôr predsa len dostaneme, i keď sa tomu budeme brániť, že v niektorých tých oblastiach, kde máme, kde máme vysokú koncentráciu ľudí, ktorí žijú v osadách, sú možno pôdy, ktoré sú není päťka a vyššie, ale sú možno nižšie. A my sa k tomu budeme musieť dopracovať. Čiže oceňujem to, že to tu je. Necháme to asi chvíľku žiť, uvidíme, že čo to v praxi urobí. Ale avizujem, že my budeme musieť vyhodnocovať aj parameter, ktorý hovorí jednak bonita pôdy päťka a vyššie, ale jednak aj čo sa týka ochrany ako chránených území, je to tiež stanovené, myslím, trojkou a vyššie, tak asi si tiež budeme. Lebo ono tie osady si nevyberajú. Príklad taká osada v Letanovciach, podľa mňa je tam, kde je, a s tým nič neurobíme. A zase, keď by sme mali sledovať ten cieľ, čo ho budeme musieť sledovať, i keď sa budeme tomu brániť, to znamená, že budeme musieť nájsť nejaké parametre, ako si tí ľudia budú môcť pomôcť. A jedna z vecí, ako si budú môcť pomôcť a nemusia ísť do Slovenského raja rúbať, je, že teda bude niekde rýchlo rásť niečo, tak tá pôda možno nebude päťka a vyššie, hej. Čiže toto je tiež vec, ktorú, a teraz môžme definovať, či to bude potrebné potom následne upraviť, že cez výnimku alebo cez niečo, ale myslím, že nás to čaká. Takže kto by to bol povedal, že ministerstvo pôdohospodárstva súvisí s rómskou problematikou? Kto by to bol povedal, že tento zákon s týmto súvisí? Pre prvý krok do budúcna toto beriem ako pozitívne. My budeme musieť a tým by som v zásade asi aj skončil. Pán minister, tým vás aj poprosiť, že i keď sme to možno spoločne netušili, že či by ste mali záujem, lebo výhľadovo sa bude musieť dopracovať k tomu, že okrem týchto parametrov, že na akej pôde a v blízkosti, budeme sa musieť dopracovať aj, že kedy a kto. To znamená, že nájsť model, kedy tí, čo obhospodarujú pôdy, na ktorých je to teoreticky možné zasadiť, budú ochotní alebo budú prístupní, alebo aké budú parametre toho, že umožnia niekomu proste tieto rýchlorastúce dreviny tam zasadiť. A to by malo byť zmyslom nejakej, nejakej skupiny, ktorá by sa týmto zaoberala. To znamená, aby sme nešli ofenzívne do toho, ale aby sme našli model, ktorý by tí užívatelia tej pôdy, by im vyhovoval, že teda je možné proste to takto uvoľniť. Aby sme zase nedopadli tak typicky slovensky, hej, jak tu my vieme dopadnúť, že tá energetická loby si presadí, že si vybaví ix ďalších doplatkov a neviem čoho všetkého nato, aby keď pre ich potreby to tam bude, tak tých doplatkov bude toľko, že pomaly tam môžme sadiť cédre libanonské. Ale že aby sme pamätali prípadne aj na tých Rómov, že aj keby sa našiel určitý model, ktorý, samozrejme, musí mať základné nastavenia, že by to bolo nie, hovorím, že výhodné, ale minimálne prijateľné pre tých prevádzkovateľov a hospodáriacich ľudí na tejto pôde, aby to umožnili pre tých Rómov tam to urobiť. Čiže teraz neviem presne, či to je znakom toho, že ma pán minister ignoruje, alebo je to znakom toho, že, lebo to tým som chcel skončiť, tak neskončím, kým si tu nesadne. O tom sa neporozprávame, lebo to som chcel. To je, myslím, že to, čo mi tu chýba, tá elementárna slušnosť a štábna kultúra a všetky tieto veci. Ale tak dobre, ja si počkám. Medzitým vám môžem prípadne niečo prečítať. Neviem, niečo si vyberiem, niečo vám prečítam. (Reakcia z pléna.) Tu mám sľúbené, že ma spravodajkyňa vo faktickej poteší, takže som rád. Som rád, že ideme riešiť rómsku problematiku, ani o tom nevieme, takže to je tiež dobré. Som rád, že pán minister je tu, budem rád, keď ma vypočuje. A teda ďakujem pekne, pán minister. Čiže neviem, nepochopte to v zlom, družstevníci, ja som ináč z fachu, neviem, či vy ste z fachu, ale ja som z fachu, ja som poľnohospodár. Myslím, že družstevníci, družstevníci budú trošku ohŕňať nosom, hej, na prvú, na prvý nástrel, ale potom budú musieť nájsť spôsob, že ako koexistovať. Ono je možno lepšie, keď sa nájde taký zmierovací pakt, že sa nebudú kopať zemiaky, ale zato sa môže zasadiť niečo, čo rýchlo rastie, hej. Ja viem, že niečo na prvý pohľad sa zdá také akože pritiahnuté za vlasy, ale keď si to človek rozmení, tak vzhľadom k tomu, že kam sme to dopracovali, ako dopracovali, to môže byť aj riešením. Čiže, pán minister, ak dovolíte, tak teda keď sme z fachu, vy ho teda zastupujete, aj môj, chcem vás poprosiť, že či by ste prípadne mali záujem na tú tému debatovať, ako v budúcnosti upraviť a nájsť modus s družstevníkmi aj s tými, čo hospodária na tých pôdach, ktorých v tomto prípade by boli dotknuté, ako z toho vyjsť. To je celé, ďakujem pekne.